HÉVÍZ VÁROS ÖNKORMÁNYZATA
Képviselő-testületének
Pénzügyi és Turisztikai Bizottsága 
8380 Hévíz, Kossuth L. u. 1.
Tel.: 83/500-880,   Fax: 500-801;   E-mail: heviz_ph@t-online.hu

Szám: KGO/90-14/2012
Jegyzőkönyv

Készült: Hévíz Város Önkormányzata Képviselő-testülete Pénzügyi és Turisztikai Bizottságának 2012. március 22-én 1340 órai kezdettel megtartott rendes nyílt üléséről.

Az ülés helye: 8380 Hévíz, Kossuth Lajos utca 1. a Polgármesteri Hivatal 1. emeleti tárgyalója

Jelen vannak: 

Bizottság tagjai:
	Gelencsér Béla bizottsági tag
	Fisli István bizottsági tag
	Naszádos Antal bizottsági tag
	Karabély-Soós Rita Katalin bizottsági tag
Karádi Szabolcs bizottsági tag
	Pusztai Erzsébet bizottsági tag

Távolmaradását előre bejelentette:
	Gelencsér János a Pénzügyi és Turisztikai Bizottság elnöke

Tanácskozási joggal meghívottak:
	Dr. Tüske Róbert jegyző 
	Bediné Makra Anikó Közgazdasági Osztály osztályvezetője
	Czurda Gábor Aquamarin Szállodaipari Kft. ügyvezetője
	 	
Jegyzőkönyvvezető: 	Panka-Kovács Melinda pénzügyi-igazgatási ügyintéző

I.
Napirendek tárgyalása előtt

Fisli István köszöntötte a bizottság tagjait és a meghívottakat, majd ismertette, hogy Gelencsér János elnök úr – akadályoztatása miatt - őt kérte fel az ülés levezetésére. Továbbá megállapította, hogy a Pénzügyi és Turisztikai Bizottság határozatképes, a bizottság 7 tagjából 6 fő jelen van.
A jegyzőkönyv hitelesítésére Gelencsér Béla bizottsági tagot kérte fel.
Ezután kezdeményezte a Hévíz Turisztikai Nonprofit Kft. 2012. évi üzleti terve című előterjesztés levételét a napirendi pontok közül. Továbbá – az érintett jelenléte miatt - javasolta az Aquamarin Szállodaipari Kft. 2012. évi üzleti terve című napirendi pont elsőnek történő tárgyalását.

A Pénzügyi és Turisztikai Bizottság egyhangúlag – 6 igen szavazattal, ellenszavazat és tartózkodás nélkül - az ülés napirendjét az alábbiakban állapította meg:

Napirendi pontok:
1.	Aquamarin Szállodaipari Kft. 2012. évi üzleti terve
Előadó: Bediné Makra Anikó Közgazdasági osztályvezető 
Meghívottak: Czurda Gábor az Aquamarin Szállodaipari Kft. ügyvezetője

2.	A helyi jelentőségű védett természeti terület védettségének fenntartásáról szóló 31/2007. (XII. 20.) önkormányzati rendelet módosítása
Előadó: dr. Tüske Róbert jegyző

3.	Szabálysértési rendelkezések törlése önkormányzati rendeletekből
Előadó: dr. Tüske Róbert jegyző

4.	Hévíz Város Önkormányzat Polgármesteri Hivatala alapító okiratának és SZMSZ-ének és az Önkormányzat Szervezeti és Működési Szabályzatáról szóló 26/2011. (III. 30.) önkormányzati rendelet módosítása
Előadó: dr. Tüske Róbert jegyző

5.	ZALAISPA Hulladékgazdálkodási Társulás megállapodásának módosítása
Előadó: dr. Tüske Róbert jegyző

6.	Hévíz, 1502/4 és 1505 helyrajzi számú földrészletek (Szent Lukács Idősek Otthona – Római utca) határrendezésének ügye
Előadó: dr. Tüske Róbert jegyző

7.	Hévíz Város Önkormányzat költségvetési szervei közbeszerzési és beszerzési szabályzatának jóváhagyása
Előadó: dr. Tüske Róbert jegyző

8.	Turisztikai attrakció fejlesztés egregyi városrészben projekt és pályázati cél, és ingatlan vásárlás
Előadó: dr. Tüske Róbert jegyző

9.	A TIOP 3.4.2-11/1 kódszámú a Teréz Anya Szociális Integrált Intézmény korszerűsítése és bővítése a pályázat benyújtásának leállítása
Előadó: Bediné Makra Anikó közgazdasági osztályvezető

II.
Napirendek tárgyalása

1.	Az Aquamarin Szállodaipari Kft. 2012. évi üzleti terve
(KGO/151-2/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó:		Bediné Makra Anikó közgazdasági osztályvezető
Meghívottak:	Czurda Gábor az Aquamarin Szállodaipari Kft. ügyvezetője

Fisli István megkérdezte az ügyvezető igazgatótól, hogy van-e az előterjesztéshez hozzáfűznivalója. 

Czurda Gábor előrebocsátotta, hogy az üzleti terv hasonlít a 2011. évihez, megírásakor úgy gondolta, hogy sem a város, sem a szálloda olyan körülményei nem változnak, amely a szálloda pozícióját befolyásolnák. Az üzleti terv optimista szemléletű. Nehéz helyzetben van a kft., úgy, mint amikor átvette a szálloda vezetését. Az első 8 hónapban hitelből gazdálkodik a társaság. Bízik abban, hogy a 2012. évi eredményként meghatározott 795 e Ft-ot tudja a szálloda produkálni.

Naszádos Antal kérdésként fogalmazta meg, hogy van-e pályázati lehetőség az „A” épület felújítására?

Czurda Gábor tájékoztatott arról, hogy azon leveleket, amelyek a pályázati kiírásokról szólnak, továbbítja a polgármesteri kabinet részére, de eddig még nem kapott engedélyt pályázati előkészítésre. Leszögezte továbbá, hogy a társaság önrészt nem tudna felmutatni. Jelenleg két kisebb volumenű pályázat került kilátásba. Az egyik az életmód, egészségmegőrzés tárgyában, egészségterv készítéshez kapcsolódik, melynek köszönhetően rendezvények programok kerülnének megtartásra. A másik pályázat 100 %-os támogatási intenzitású és a dolgozók képzéséhez nyújtana segítséget. Előrevetítette, hogy az OEP-es kezelések támogatottságával kapcsolatban változás várható. Kedvező lenne a szálloda számára, ha emelésre kerülne a TB által támogatott kezelések ára, megjegyezte, hogy a támogatások 2006 óta változatlanok.

Fisli István a napirendi ponthoz további hozzászólás, kiegészítés nem lévén – szavazásra bocsátotta az üzleti terv elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

41/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága az Aquamarin Szállodaipari Kft. 2012. évi üzleti tervét elfogadásra javasolja a képviselő-testület részére.

Felelős:    Fisli István
Határidő:  2012. március 27.

Czurda Gábor az Aquamarin Szállodaipari Kft. ügyvezetője távozott az ülésről.

2.	A helyi jelentőségű védett természeti terület védettségének fenntartásáról szóló 31/2007. (XII. 20.) önkormányzati rendelet módosítása
(VFO/375-1/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István röviden ismertette az előterjesztés lényegét. Majd a napirendi ponthoz hozzászólás nem lévén szavazásra bocsátotta a rendelettervezet elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

42/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága A helyi jelentőségű védett természeti terület védettségének fenntartásáról szóló 31/2007. (XII. 20.) önkormányzati rendelet módosításáról készített rendelettervezetet elfogadásra javasolja a képviselő-testület részére.

Felelős:    Fisli István
Határidő:  2012. március 27.

3.	Szabálysértési rendelkezések törlése önkormányzati rendeletekből
(HTO/819-1/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István összefoglalva közölte az előterjesztés tartalmát, majd kérdésként fogalmazta meg, hogy ezek után ki fogja szankcionálni a szabálysértéseket?

dr. Tüske Róbert tájékoztatta a jelenlévőket, hogy a szabálysértési hatáskör 2012. április 1. napjától a kormányhivatalhoz kerül, majd az várhatóan 2013. január 1. napjától a járási hivatalhoz kerül vissza. Eddig helyi rendeletben is meg lehet állapítani szabálysértési tényállásokat, ezután csak törvény tartalmazhat ilyen rendelkezéseket.

Fisli István a napirendi ponthoz további hozzászólás nem lévén – szavazásra bocsátotta az előterjesztés rendelet-tervezetének elfogadását.

Hévíz Város Önkormányzata Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

43/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága Szabálysértési rendelkezések törlése önkormányzati rendeletekből tárgyú előterjesztés rendelet-tervezetét elfogadásra javasolja a képviselő-testület részére.

Felelős:    Fisli István
Határidő:  2012. március 27.

4.	Hévíz Város Önkormányzat Polgármesteri Hivatala alapító okiratának és SZMSZ-ének és az Önkormányzat Szervezeti és Működési Szabályzatáról szóló 26/2011. (III. 30.) önkormányzati rendelet módosítása
(KGO/179/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző
	
Fisli István tájékoztatott az előterjesztés elkészülésének indokáról, majd a napirendi ponthoz hozzászólás nem lévén szavazásra bocsátotta az előterjesztés döntési javaslatait.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

44/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága Hévíz Város Önkormányzat Polgármesteri Hivatala alapító okiratának és SZMSZ-ének és az Önkormányzat Szervezeti és Működési Szabályzatáról szóló 26/2011. (III. 30.) önkormányzati rendelet módosításáról készített előterjesztés döntési javaslatait elfogadásra javasolja a képviselőtestület részére.

Felelős:    Fisli István
Határidő:  2012. március 27.

5.	ZALAISPA Hulladékgazdálkodási Társulás megállapodásának módosítása
(VFO/146-1/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István a napirendi ponthoz hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

45/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a ZALAISPA Hulladékgazdálkodási társulás megállapodásának módosítása tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27.

6.	Hévíz, 1502/4 és 1505 helyrajzi számú földrészletek (Szent Lukács Idősek Otthona – Római utca) határrendezésének ügye
(SZO/31-4/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István beszélt az előterjesztés tartalmáról, majd a napirendi ponthoz hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

46/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága Hévíz, 1502/4. és 1505. helyrajzi számú földrészletek (Szent Lukács Idősek Otthona – Róma utca) határrendezésének ügye tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27.

7.	Hévíz Város Önkormányzat költségvetési szervei közbeszerzési és beszerzési szabályzatának jóváhagyása
(KGO/156/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István a napirendi ponthoz hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

47/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága Hévíz Város Önkormányzat költségvetési szervei közbeszerzési és beszerzési szabályzatának jóváhagyása tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27.

8.	Turisztikai attrakció fejlesztés egregyi városrészben projekt és pályázati cél, és ingatlan vásárlás
(VFO/353-1/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: dr. Tüske Róbert jegyző

Fisli István összefoglalva ismertette az előterjesztés tartalmát. Véleménye szerint a projekt által olyan fejlesztés valósulna meg, amelyre igény van. 

Fisli István a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

48/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a Turisztikai attrakció fejlesztés egregyi városrészben projekt és pályázati cél, és ingatlan vásárlás tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27.

9.	A TIOP 3.4.2-11/1 kódszámú a Teréz Anya Szociális Integrált Intézmény korszerűsítése és bővítése a pályázat benyújtásának leállítása
(PMK/5-21/2012. számú előterjesztés Hévíz Város Önkormányzata Képviselő-testületének 2012. március 27-ei üléséről felvett jegyzőkönyv melléklete)
Előadó: Bediné Makra Anikó közgazdasági osztályvezető

Fisli István ismeretei szerint kötelező feladata lesz az önkormányzatoknak a szociális intézmény fenntartása, kérdésként merült fel benne, hogy az önkormányzat ilyen könnyen lemondjon-e a 100 %-os intenzitású pályázatról.

Bediné Makra Anikó a rendelkezésre álló információk alapján arról tájékoztatott, hogy a jövő évtől feladatfinanszírozás kerül bevezetésre a normatíva finanszírozás helyett. Azok a kötelező feladatok, amelyek az önkormányzati törvényben előírásra kerültek feladatfinanszírozásra kerülnek, mely során az állam figyelembe fogja venni az önkormányzat saját bevételeit. Minél nagyobb a saját bevétel nagysága annál kevesebb állami finanszírozást kap az önkormányzat. A jelenlegi önkormányzati törvény alapján a szociális intézmény fenntartása – a település nagysága miatt - Hévíznek nem kötelező feladata. Ami nem kötelező feladat, arra nem lesz állami hozzájárulás. A szociális intézmény jelenlegi létszáma 57 fő, a pályázat által a létszámot 10 fővel meg kellett volna emelni, amely azt jelenti, hogy 67 fő után nem kapna semmilyen állami finanszírozást az önkormányzat. A gondozottakra a költségeket nem lehetne teljesen ráterhelni, mivel akkor 150 e Ft-ban kellene a térítési díjat megállapítani, amelyet ők nem tudnának kifizetni. A projekt megvalósítás 180.000 e Ft pályázati támogatás mellett az önkormányzatnak évente 40 millió plusz kiadást jelentene, amely 10 év vonatkozásában 400 millió Ft „mínusz” lenne.

Fisli István megköszönte a tájékoztatást, majd beszélt arról, hogy újságban lehetett olvasni arról, hogy önkormányzati kötelező feladat marad többek között a szociális és gyermekjóléti, gyermekvédelmi teendők.

Bediné Makra Anikó rámutatott arra, hogy szociális alapellátásnak nem része a bentlakásos intézményi ellátás.

Fisli István a napirendi ponthoz további hozzászólás nem lévén szavazásra bocsátotta az előterjesztés határozati javaslatát.

Hévíz Város Önkormányzat Képviselő-testületének Pénzügyi és Turisztikai Bizottsága egyhangúlag – 6 igen szavazattal, ellenszavazat és tartózkodás nélkül – az alábbi határozatot hozta:

49/2012. (III.22) PTB határozat

Hévíz Város Önkormányzata Képviselő-testületének Pénzügyi és Turisztikai Bizottsága a TIOP 3.4.2-11/1 kódszámú a Teréz Anya Szociális Integrált Intézmény korszerűsítése és bővítése pályázat benyújtásának leállítása tárgyú előterjesztés határozati javaslatát elfogadásra javasolja a képviselőtestület részére.

Felelős:    Fisli István
Határidő:  2012. március 27.

Fisli István további napirendi pont nem lévén, egyéb hozzászólás hiányában megköszönte a jelenlévők munkáját, és a rendes nyílt ülést 14 órakor berekesztette. 

A jegyzőkönyv lezárva.
 
K. m. f.

	Gelencsér János
	bizottsági elnök

A jegyzőkönyv hitelesítője:

	Gelencsér Béla
	bizottsági tag